Mads Mensah Larsen, som har en fortid i Aalborg Håndbold, bliver en del af den danske VM-trup. Dansk Håndbold Forbund skriver i en pressemeddelelse, at landstræneren har valgt at indlemme Mads Mensah Larsen i Danmarks trup. Den 23-årige bagspiller blev siet fra truppen som den sidste kort før VM i Qatar begyndte. Nu ser den tidligere Aalborg-spiller alligevel ud til at få spilletid i Qatar, da han tager Michael Damgaards plads på holdet. Mads Mensah Larsen, som sidste sommer skiftede fra Aalborg Håndbold til tyske Rhein-Neckar Löwen, har spillet 38 landskampe og scoret 79 mål for Danmark.
Den tidligere Aalborg-spiller Mads Mensah Larsen bliver en del af den danske VM-trup, hvor han erstatter Michael Damgaard.